જો કે વડોદરા ખાતે ફરીદભાઇનું મોત ક્યાંકને ક્યાંક પોલિસ અને રેલ્વે તંત્રની બેદરકારી તરફ પણ ઇશારો કરે છે. જે બાદ વિવાદ વકરતા રેલ્વે ડીઆરએમએ જણાવ્યું હતું કે બે કલાક અગાઉ જ પ્લેટફોર્મ ટીકીટ આપવાનું બંધ કરી દેવામાં આવ્યું હતું. વધુમાં પોલિસે પણ રેલ્વે પર દોષનો પોટલો નાખતા કહ્યું કે રેલ્વે તરફથી તેમને જાણ નહતી કરવામાં આવી. સાથે સુત્રોથી તેવી પણ જાણકારી મળી છે કે શાહરૂખ ખાન અને ફિલ્મ રઇઝની ટીમ દ્વારા ટ્રેન દ્વારા આવું પ્રમોશન કરવામાં આવશે તેની આગોતરી જાણકારી યોગ્ય રીતે નહતી અપાઇ. ત્યારે હાલ વાંક કોનો છે તે અંગે જ્યાં એક બીજાને આંગળી ચીંધવામાં આવી રહી છે ત્યાં જ રેલ્વે દ્વારા તપાસ કરવાના આદેશો આપવામાં આવ્યા છે. અને એસપી અને ડીવાયએસપી પણ આ ઘટનાએ પહોંચીને તપાસ શરૂ કરી હતી. ત્યારે સવાલ તે પણ થાય છે કે પ્રમોશન માટે ટ્રેન અને રેલ્વે સ્ટેશન જેવી જગ્યાની પસંદગી કરવી કેટલી યોગ્ય?